CELEX: 62012TA0537
Language: da
Date: 2016-01-28 00:00:00
Title: Sag T-537/12: Rettens dom af 28. januar 2016 — Zafeiropoulos mod Cedefop (Offentlige tjenesteydelseskontrakter — udbudsprocedure — levering af lægelige ydelser til personalet i Cedefop — afvisning af en tilbudsgivers bud og tildeling af kontrakten til en anden tilbudsgiver — afslag på aktindsigt i visse dokumenter vedrørende de andre tilbudsgivere, der har deltaget i udbudsproceduren — begrundelsespligt — beskyttelse af de forretningsmæssige interesser og omdømmet — beskyttelse af personoplysninger — beskyttelse af beslutningsprocessen — ansvar uden for kontraktforhold)

14.3.2016   
            
            
               DA
            
            
               Den Europæiske Unions Tidende
            
            
               C 98/28
            
         Rettens dom af 28. januar 2016 — Zafeiropoulos mod Cedefop
   (Sag T-537/12) (1)
   
   ((Offentlige tjenesteydelseskontrakter - udbudsprocedure - levering af lægelige ydelser til personalet i Cedefop - afvisning af en tilbudsgivers bud og tildeling af kontrakten til en anden tilbudsgiver - afslag på aktindsigt i visse dokumenter vedrørende de andre tilbudsgivere, der har deltaget i udbudsproceduren - begrundelsespligt - beskyttelse af de forretningsmæssige interesser og omdømmet - beskyttelse af personoplysninger - beskyttelse af beslutningsprocessen - ansvar uden for kontraktforhold))
   (2016/C 098/36)
   Processprog: græsk
   
      Parter
   
   
      Sagsøger: Panteleïmon Zafeiropoulos (Thessaloniki, Grækenland) (ved advokat M. Kontogiorgos)
   
      Sagsøgt: Det Europæiske Center for Udvikling af Erhvervsuddannelse (Cedefop) (ved M. Fuchs, som befuldmægtiget, bistået først af advokat E. Petritsi, derefter af advokat P. Anestis)
   
      Sagens genstand
   
   For det første påstand om annullation af dels Cedefops afgørelse af 8. oktober 2012 om afvisning af sagsøgerens bud afgivet i forbindelse med en udbudsbekendtgørelse, der blev offentliggjort i Supplement til Den Europæiske Unions Tidende (EUT 2012/S 115-189528), angående levering af lægelige ydelser til personalet i Cedefop, Thessaloniki (Grækenland), og Cedefops afgørelse af 9. oktober 2012 om tildeling af den i den nævnte udbudsbekendtgørelse fastsatte kontrakt til en anden tilbudsgiver end sagsøgeren, dels Cedefops afgørelse om afslag på sagsøgerens anmodning om aktindsigt i visse dokumenter i forbindelse med denne udbudsprocedure, og for det andet påstand om erstatning for det tab, som sagsøgeren har lidt som følge af de af ulovligheder, som Cedefop måtte have begået
   
      Konklusion
   
   
               1)
            
            
               Det Europæiske Center for Udvikling af Erhvervsuddannelses (Cedefop) afgørelse af 8. oktober 2012 om afvisning af Panteleïmon Zafeiropoulos’ bud i forbindelse med en udbudsbekendtgørelse af 19. juni 2012 angående levering af lægelige ydelser til personalet i Cedefop, Thessaloniki (Grækenland), og Cedefops afgørelse af 9. oktober 2012 om tildeling af den i den nævnte udbudsbekendtgørelse fastsatte kontrakt til en anden tilbudsgiver end Panteleïmon Zafeiropoulo annulleres.
            
         
               2)
            
            
               I øvrigt frifindes Det Europæiske Center for Udvikling af Erhvervsuddannelse.
            
         
               3)
            
            
               Cedefop bærer sine egne omkostninger og betaler en tredjedel af Panteleïmon Zafeiropoulos’ omkostninger.
            
         
               4)
            
            
               Panteleïmon Zafeiropoulos bærer to tredjedele af sine egne omkostninger.
            
         
      (1)  EUT C 46 af 16.2.2013.